на максимално допустимите нива на радиоактивност във фуражите и храните с произход от Чиба, Точиги и Ивате и че вече не е необходимо преди износ за Съюза да се изисква вземане на проби и анализ на фуражите и храните с произход от префектурите Чиба, Точиги и Ивате за наличие на радиоактивност.
 (6)
 Що се отнася до фуражите и храните с произход от префектура Фукушима, предвид предоставените от японските органи данни за наличие на радиоактивност за 2017 и 2018 година, е целесъобразно да отпадне изискването преди износ за Съюза да се вземат проби и да се правят анализи на соя, японска или бяла овчарка, орлова папрат, японска осмунда, щраусова папрат и на производни продукти от тях. По отношение на другите фуражи и храни с произход от посочената префектура е целесъобразно да се запази изискването за вземане на проби и анализ преди износа им за Съюза.
 (7)
 Що се отнася до префектурите Мияги, Ибараки и Гунма, понастоящем се изисква преди износ за Съюза да се вземат проби и да се правят анализи на гъби, риба и продукти от риболов и някои годни за консумация диворастящи растения, както и на производни продукти от тях. Данните за наличие на радиоактивност през осмия вегетационен период съдържат доказателства за това, че е целесъобразно занапред да отпадне изискването за вземане на проби и анализ преди износ за Съюза на риба и продукти от риболов и някои годни за консумация диворастящи растения и производните продукти от тях от префектурите Мияги, Ибараки и Гунма, а също и на гъби от префектура Ибараки. По отношение на годните за консумация диворастящи растения и производните продукти от тях занапред следва да отпадне изискването за вземане на проби и анализ на бамбукови издънки за префектурите Ибараки и Гунма, но то следва да се запази за префектура Мияги; същевременно следва да отпадне изискването за вземане на проби и анализ на щраусова папрат и японска осмунда за префектура Мияги. От друга страна, бяха установени случаи на несъответствие по отношение на Aralia spp. от префектура Гунма през осмия вегетационен период, поради което е целесъобразно преди износ за Съюза да се изисква вземане на проби и анализ на Aralia spp. и на производни продукти от тях от префектура Гунма.
 (8)
 Що се отнася до префектурите Нагано и Ниигата, понастоящем се изисква преди износ за Съюза да се вземат проби и да се правят анализи на гъби и някои годни за консумация диворастящи растения, както и на получените от тях преработени и производни продукти. Данните за наличие на радиоактивност през осмия вегетационен период съдържат доказателства за това, че е целесъобразно занапред да отпадне изискването за вземане на проби и анализ преди износ за Съюза на гъби от двете префектури, а също и на годните за консумация диворастящи растения щраусова папрат, японска осмунда и Aralia spp., и на производните продукти от тях, от префектура Нагано.
 (9)
 Данните за наличие на радиоактивност през седмия и осмия вегетационен период съдържат доказателства за това, че е целесъобразно да се запази изискването за вземане на проби и анализ преди износ за Съюза на